VEDTEKTER FOR NORSK BARNEVERNSAMBAND

Vedtatt 6. april 1923. Revidert 24. februar 1928, 21. februar 1938, 16. mars 1954, 21. april 1982, 5. mai 1995, 11. mai 1996, 31.

mai 2002, 15. mai 2004, 20. april 2007 og 23.mars 2023

Kapittel 1 - Formål, oppgaver, oppbygging og ansvarlige organer

§ 1-1 Organisasjonens navn er Norsk Barnevernsamband (NBS).

NBS er en uavhengig sammenslutning og interessepolitisk aktør innen barnevernsfeltet. NBS utgir tidsskriftet Norges Barnevern.

§ 1-2 NBS’ formål er:

Bidra til å styrke kvaliteten i barnevernsfeltet med vekt på samarbeid, brukerperspektiv, forståelse og kompetanse.

§ 1-3 NBS’ oppgaver:

• Spre opplysning gjennom publikasjoner, møter og lignende

• Avgi uttalelser om saker som forelegges av offentlige myndigheter eller andre, eller i saker som

Norsk Barnevernsamband ønsker å ta opp

• Delta i nordisk og annet internasjonalt samarbeid om barnevernspørsmål

• Støtte sammenslutninger lokalt og regionalt som arbeider med formålet

• Organisere og arrangere møteplasser, konferanser, kongresser for formålet

• Utgi tidsskrift med temaer knyttet til formålet

§ 1-4 NBS’ ansvarlige organer:

• Årsmøtet som beslutter NBS strategidokument og vedtekter holdes hvert annet år

• Styret og arbeidsutvalg som leder arbeidet mellom årsmøtene

• Sekretariat som støtter og gjennomfører styrets beslutninger

• Redaktør med redaksjon

Kapittel 2 - Medlemskap

§ 2-1 Følgende kan være medlemmer i NBS:

• En hver person som slutter seg til NBS’s formål kan bli medlem

• Offentlige og private tjenester/virksomheter/institusjoner som slutter seg til

formålet/arbeider innen formålet. Alle ansatte regnes som medlemmer.

• Bruker- og interesseorganisasjoner som slutter seg til formålet

• Regionale eller lokale samband som slutter seg til formålet

§2-2 Kontingent

Årsmøtet fastsetter kontingent og tidsskriftet sendes medlemmene på bakgrunn av kontingent

§ 2-3 Utmelding

Utmelding må skje skriftlig og er gyldig fra 1. januar det påfølgende år.

§ 2-4 Utelukkelse av medlemmer

a) Medlemmer som ikke har betalt kontingent siste to år kan utelukkes.

b) Medlemmer som motarbeider og/eller ikke kan støtte foreningens formål og verdigrunnlag,

kan utelukkes som medlemmer. For dette kreves minst 2/3 flertall i styret.

Kapittel 3 - Årsmøte

§ 3-1 Ordinært årsmøte

• Årsmøtet innkalles av styret. Innkalling skjer skriftlig med minst 3 måneders varsel.

• Årsmøtet er sambandets høyeste myndighet.

• Årsmøtet består av styret og stemmeberettigede representanter, og holdes hvert annet år

innen utgangen av april.

• Forslag til saker som medlemmene ønsker behandlet skal være mottatt av styret minst 6

uker før årsmøtet. Sakspapirer til årsmøtet sendes ut 4 uker før møtet.

§ 3-2 Årsmøtets forhandlinger

a) Årsmøtets forhandlinger ledes av en eller flere dirigent(er) valgt av forsamlingen.

b) Årsmøtet behandler sakslisten som minst skal inneholde:

• årsberetning

• regnskap

• kontingent

• valg av styre, valgkomité på 3 personer og revisor

• strategisk plan for neste periode

• fastsettelse av sted for neste årsmøte

c) Vedtak i saker utenom vedtektsendringer fattes med simpelt flertall.

§ 3-3 Ekstraordinært årsmøte

Ekstraordinært årsmøte holdes når styret eller minst 1/3 av medlemmene krever det og

innkalles med minst 14 dagers varsel. Ekstraordinært årsmøte kan bare behandle de saker

som er grunnlag for den ekstraordinære innkallingen.

§ 3-4 Protokoll

Protokoll fra årsmøtet føres av en eller flere sekretær(er) og undertegnes av 2

protokollunderskrivere valgt av årsmøtet. Protokollen sendes årsmøtets deltakere.

§ 3-5 Valg

a) Valg foretas av årsmøtet.

b) Styret består av leder og 6 styremedlemmer. Styret konstituerer seg selv

c) Leder velges særskilt. Styremedlemmer kan velges samlet. Er det flere kandidater enn det

er plasser til, skal valgene foregå skriftlig. Valgperioden er 2 år.

d) Statsautorisert eller registrert revisor velges ved særskilt valg.

e) Valgkomiteen består av 3 medlemmer og velges av årsmøtet etter forslag fra styret for 2

år. Valgkomiteen bestemmer selv sin arbeidsform. Valgkomiteen fremlegger skriftlig

innstilling, fortrinnsvis innen fristen for utsendelse av årsmøtepapirene. Begge kjønn bør

være representert i innstillingen. Valgkomiteen velger selv sin leder.

§ 3-6 Stemmeberettigede deltakere

Årsmøtet består av

• 2 representanter fra hver av de bruker- og interesseorganisasjoner

• 1 representant fra hvert regionale eller lokale samband

• 1 representant fra andre tjenester /institusjoner/virksomheter

• Styrets medlemmer

Hver av disse møter med 1 stemme

Alle tilsluttede ledd kan i tillegg sende observatører. Aktuelle departement/direktorat kan også sende

observatører.

Avgjørelser i årsmøtet fattes med alminnelig flertall. Vedtektsendringer fattes med 2/3 flertall.

Kapittel 4 - Styret

§ 4-1 Styrets sammensetning

a) Styret består av leder og 6 medlemmer

b) Styret konstituerer seg selv og oppnevner nestleder.

c) Styret er vedtaksført med minimum 4 medlemmer.

d) Leder har dobbeltstemme ved stemmelikhet.

§ 4-2 Styrets myndighetsområde

Styrets oppgaver er:

a) å lede organisasjonen i henhold til vedtekter, strategisk plan og årsmøtets vedtak.

b) å vedta budsjett for det enkelte regnskapsår.

c) å føre protokoll over saker og forslag/vedtak. Denne sendes styremedlemmer og arkiveres

på betryggende måte.

d) Oppnevne redaktør for Tidsskriftet Norges Barnevern, oppnevne redaksjonsutvalg, samt

ansette personale som er nødvendig for å få utgitt tidsskriftet

e) Arrangere norske og nordiske barnevernkongresser

f) Nedsette utvalg og komiteer for spesielle formål

g) Avgi uttalelser og ta opp saker som styret finner nødvendig. Styremedlemmene hefter i slike

saker ikke for organisasjonen de tilhører.

h) å innkalle årsmøtet og forberede saker til behandling.

i) å avgjøre ved tvil, retten til å bli medlem.

j) Styret skal til årsmøtet:

• legge fram forslag til møteleder, møtesekretærer og protokollunderskrivere

• legge fram beretning for perioden mellom årsmøtene

• legge fram forslag til strategisk plan for neste periode

• legge fram revidert regnskap for perioden

• legge fram forslag til kontingent

• legge fram saker som styret eller medlemmer ønsker behandlet på

generalforsamlingen

• forslag til valgkomité

Alle vedtak fattes med alminnelig flertall. Ved stemmelikhet er leders stemme avgjørende.

Kapittel 5 - Sekretariat

§ 5-1 Sekretariat

Nødvendig bemanning av sekretariatet ansettes av styret

Kapittel 6 - Signatur

§ 6-1 Signatur

Styret innehar organisasjonens signaturrett.

Styret kan delegere signaturretten. I økonomiske anliggender skal denne innehas av to i

fellesskap. Signaturen omfatter bl.a. rett til å undertegne avtaler, gjeldsbrev, pantobligasjoner,

skjøte, festekontrakter o.l. på organisasjonens vegne.

Kapittel 7 - Regnskap og årsberetning

§ 7-1 Regnskap og årsberetning

Foreningens regnskap skal føres i samsvar med regler for god regnskapsførsel og undergis

betryggende revisjon av statsautorisert eller registrert revisor. Regnskap og årsberetning

følger kalenderåret.

Kapittel 8 - Endring av vedtektene

§ 8-1Endring av vedtektene

Endringer må vedtas med minst 2/3 flertall på ordinært eller ekstraordinært årsmøte.

Kapittel 9 - Oppløsning

§ 9-1 Oppløsning

a) Oppløsning av NBS kan besluttes av årsmøtet med 2/3 flertall.

b) b)Ved oppløsning fremmer styret forslag overfor årsmøtet om disponering av foreningens

midler og aktiva.